Document ID: /roh_data/filtered/fineweb-2-filterrobots_roh.jsonl.gz/25237

Ils quartfinals dal campiunadi mundial da hockey sin glatsch en la Russia èn decis: La Russia ha gudagnà cunter la Germania cun 4:1. Il Canada declassescha la Svezia schizunt cun 6:0.
Matthews per ils Stadis Unids
Sajettà il gol decisiv per ils Stadis Unids cunter la Tschechia ha Auston Matthews che ha er gia giugà en Svizra per ils ZSC Lions. Ils Stadis Unids han gudagnà cun 2:1 suenter sajettar penalties.
Plinavant ha la Finlanda gudagnà cleramain il duel scandinav cunter il Danemarc cun 5:1
Duels americans ed europeics en ils mezfinals
En ils mezfinals fruntan uschia il Canada sin ils Stadis Unids e la Finlanda sin la Russia. Ils mezfinals èn sonda ils 21 da matg 2016. Il final e la partida per il terz plaz suondan lura la dumengia.
RR novitads 20:00